*Атырау энергетика және құрылыс колледжі*

***Ашық сабақ жоспары***

***Тақырыбы:«Саяси қуғын-сүргін құрбандары.Мағжан Жұмабаев»***

***Өткізген: Тарих пәні оқытушысы: Көшербаева Б.А.***

***Қазақ тілі мен әдебиеті пәні оқытушысы: Разиева М.С.***

*2018-2019 оқу жылы*

*«Бекітемін»*

*Директордың оқу ісі*

*жөніндегі орынбасары*

*\_\_\_\_\_\_\_ А. Ж. Рахышева*

*«\_\_\_\_» \_\_\_\_\_\_\_\_\_\_2018/19 о.ж.*

***Сабақтың тақырыбы****:* ***«Саяси қуғын-сүргін құрбандары. Мағжан Жұмабаев»***

**Сабақтың мақсаты:**

***Білімділік:****студенттерге Саяси қуғын- сүргінжайлы мағлұмат беру, саяси қуғын- сүргінжылдарының тарихи маңызы және халық қасіреті туралы, білім алуға көмектесу. Мағжан Жұмабаевтың өмірі мен шығармашылығын меңгерту, жеке тұлғасын таныту, ақын шығармашылығына қызығушылықты ояту*

**Дамытушылық:** *тақырыпты меңгерте отырып Саяси қуғын- сүргінжайлы, Мағжанның өмірі,қуығын – сүргін жылдарындағы көрген азабы туралы білімдерін дамыту, ойлау қабілеттерін арттыру, нақты мәліметтерді қабылдау дағдыларын қалыптастыру,өз ойларын жеткізудегі сөйлеу мәдениетін қалыптастыру*.

**Тәрбиелік**:*репрессияның маңызын түсіндіру арқылы, туған халқының талантты ақынына, әдебиетке, туған елге деген сүйіспеншілік сезімдерін оятып, студент бойына Отанға деген сүйіспеншілік сезіміне, патриоттыққа, отансүйгіштікке тәрбиелеу, қиындыққа төзе біліп, болашаққа деген сенімдерін жоғалтпауға тәрбиелеу арқылы өз елінің тарихына қызығушылығын арттыру*

*оқушылардың отаншылдық сезімін арттыра отырып, қиындыққа төзе біліп, болашаққа деген сенімдерін жоғалтпауға тәрбиелеу.*

***Сабақтың типі:*** *Кіріктірілген сабақ*

***Сабақтың түрі:***  *Жаңа сабақты меңгерту*

***Әдісі:*** *Ой қозғау,көрініс, түсіндіру,бейнекөрініс, постер құрау, тұлғаны тану, өлеңді талдау, полиглот, сергіту сәті, тест,*

**Пәнаралық байланыс**: әдебиет, дүние жүзі тарихы, музыка, бейнелеу, т.

**Сабақтың көрнекілігі:** Суреттер, сызба , слайд, тест сұрақтары, плакат, карта.

**Күтілетін нәтиже:**

 Студенттер өз ойларын жүйелеп жеткізеді.

 Бірлесе жұмыс жасау арқылы өзара сыйластық, ынтымақтастық ахуалы қалыптасып, пәнге деген қызығушылықтары артады, сөздік қоры молаяды.

**Сабақтың барысы:**

**І. Ұйымдастыру сәті**  **(2-минут)**

Сәлемдесу, студенттерді түгелдеу. Студенттерді топтастырып отырғызып, назарларын сабаққа аудару.

**II**. Ой қозғау (5-минут)

Мұғалім сөзі: *(Жаңа тақырыпты тарихи тізбектер арқылы анықтау )*

**14-18 жылдар** 1-дүниежүзілік соғыс

**17-жыл** Ақпан-қазан ревалюциясы, Алаш қозғалысы. Алаш қозғалысына 100 жыл. Алаш зиялыларын атаңыздар.

**1917** жылғы ұлт азаттық көтеріліс жетекшісі Әлихан Бөкейханов -қоғам қайраткері, ғалым, аудармашы, публицист,

Ахмет Байтұрсынов- Ұлт-азаттық қозғалыс жетекшісі, мемлекет қайраткері, ақын, публицист, қазақ тіл білімі мен әдебиеттану ғылымдарының негізін салушы,

Міржақып Дулатов –қазақтың аса көрнекті ағартушысы, қоғам қайраткері, ақын, жазушы

**31-32 -жыл** Ашаршылықтың 1-ші кезеңі

**41-45** жыл Ұлы Отан соғысы

**41-45** жылдарындағы соғысқа қатысқан, сол жылдарға арнап өлең шығарған ақын-жазушылар кімдер? Қасым Аманжолов, Бауыржан Момышұлы, Әбу Сәрсенбаев

**37-38 жыл** Саяси қуғын –сүргін жылы. Тоталитарлық жүйенің нығайған жылы. Жазықсыз жазаланған мемлекет қоғам қайраткерлері., Ахмет Байтұрсынов, Сәкен Сейфуллин. Мағжан Жұмабаев

**III. Жаңа сабақты меңгерту (35 минут)**

Жаңа сабақты бастамас бұрын көрініске назар аударайық

**Көрініс**

**Тақырып:Саяси қуғын сүргін құрбандары туралы.Мұғалім сөзі**

***Қараңғы қазақ көгіне,өрмелеп шығып күн болам***

***Қараңғылықтың көгінде күн болмағанда кім болам*** –деген С.Торайғыровтың осы өлеңінен кейін ойланбайтын қазақ жоқ шығар сірә.Алайда осы қара түнекте жатқан қазақты ояту мақсатында еңбек еткен алаш зиялылары қуғын-сүргіннің құрбанына айналды. Адамзат тарихында қазақ халқы зұлмат замандарды, қырғын,соғыстарды небір оқиғаларды басынан кешпеді десеңші.Соғыс,қырғын заманындағы ортақбелгі: халыққа қасірет әкелді, көп шығын болды, басқыншылық сипатта болды.

1916 жылғы ұлт-азаттық қозғалыс

1918-1922ж Ресей империясының азамат соғысы

1932-1938ж ашаршылық зұлмат заман.Саяси қуғын-сүргін ұғымы қазақ халқына 1916 жылдан бастап отаршылдыққа қарсы шыққан сәтінен басталғаны белгілі.Қызыл империяның қылышынан қан тамып турған заман болды.ХХ ғасырдың 1920-1930 жылдар аралығында Қазақ халқының тағдырына қайғы мен апат әкелген, халқымыздың дәстүрлі мал шаруашылығына негізделген өмірін түбегейлі өзгерткен ірі саяси-экономикалық құйтыртқы реформалар жүрді. Бұл реформалардың жүргізілуі 1925 жылы Қазақ жеріне басшылыққа Ф.И.Голощекиннің келуімен тығыз байланысты. Ол Қазақстанды кеңестік өзгерістерден тыс қалған деп санап, онда «Кіші Қазан» төңкерісін жүргізу саясатын ұстанды.Ф.И Голощекин «Кіші қазан» деп отырған бір ғана әлеуметтік-саяси науқан 1926-1927 жылдардағы шабындық және егістік жерлерді қайта бөлу әрекеті болып табылады.Оның жүргізген саясаты ұлт зиялыларын жаппай қуғындауға ұласты. Голощекин өзіне қарсы шыққандарды қызметтерінен алып, республикадан қуды, олардың көзін жоюды қолға алды. Голощекиннің «Асыра сілтеу болмасын, Аса тұяқ қалмасын» деген солақай саясатынын жолдады.

Кеңес дəуірі кезінде Қазақстанда алапат ашаршылықтар болып, халқымызды жер бетінен біржолата құртып жібере жаздады. Соның ішінде екі үлкен əлеуметтік апат еліміздің мəңгі есінде сақталып қалды. Мұның біріншісі – 1921-1922 жылдары, екіншісі – 1930-1933 жылдары болған ашаршылықтар. Тарихшылардың, саясаттанушылардың пайымдауынша, оған кінəлі Қазақстанда жүргізілген сталиндік-голощекиндік реформа, содан туындаған шаруалардың жеке меншігін тəркілеу, жою, əртүрлі ауылшаруашылық салықтарымен бас көтертпеу, күштеп отырықшыландыру.Қуғын-сүргін десек халық жаулары деп қуғындалып қыспаққа алынған арыстарды көз алдымызға елестетеміз.Негізінде ол оқиға қазақты ұлт ретінде жою саясатының жалғасы ғана еді.1917-1918ғасырда қазақ даласына бекініс салып Сырым, Кенесарыдай бас көтерген батырлардың басын алған отаршыл 19 ғ мен 20 ғ басында жерді басып алуды үдетті. Столыпен реформасы негізінде қазақтың жеріне қара шекпенділер қоныстанып, Ресейден босып жүрген шаруалар келді. Совет үкіметі орнағаннан кейін Ресейде бірнеше партия үкіметтері болды.Олар дүниені,қоғамды өзгерткісі келді,патшалық режимді жойғысы келді.Осы жолда бірнеше партия күрес жолына шықты. 1929 ж қазақтың бетке шыққан қаймақтарын қудалау болса,елде 1932-33 ж ашаршылық келді.Қазақ даласында байларды тәркілеу,ауыл-шаруашылығындағы шаруаларды жаппай ұжымдастыруға көшіру болды.Сол кезде осыған байланысты алаш қозғалысына қатысқан лидер алаш көсемдерін тұтқынға алды.Қуғын-сүргіннің басталуы жаппай ауыл-шаруашылық ұжымдастырудан басталды.Оларға «буржуазияшыл-ұлтшыл» деген айып тағылды. Олар әртүрлі мерзімге түрмеге қамалды, ату жазасына кесілді, еріксіз жер аударылды.Лагерде [КСРО](https://kk.wikipedia.org/wiki/%D0%9A%D0%A1%D0%A0%D0%9E) мемл. басшыларының, әскери қолбасшылардың әйелдері мен жақын туыстары , Қазақстан басшы қызметкерлерінің әйелдері мен балалары , жақын туыстары жапа шекті .Көптеген қазақ азаматтарының әйелдері , аяулы аналар « жазасын өтеді».Ұлт қайраткерлеріне негізінен КСРО-ны құлату үшін жасырын контрреволюциялық ұйымдар құрды деген заңсыз жала жабылды.1917-1918ж бастап 1953 жылға дейін Қазақстанда125 мың адам саяси қуғын-сүргінге ұшыраған.25 мыңы ату жазасына кесілді.Оларды жау ретінде бағалап, конс лагерлерге айдады.Жапты,асты,атты.1937-38 жылдары қазақтың көрнекті қайраткерлерінің бар­лығы репрессияланды. Сондай-ақ репрессия құрбандары ішін­де Тұрар Рысқұлов, Смағұл Сәдуақасов, Темірбек Жүргенов, Әлихан Бөкейханов, Сәкен Сейфуллин, Ілияс Жансүгіров, Бейімбет Майлин, Құдайберген Жұбанов, Санжар Асфендияров та бар.Биыл 1937-1938 ж Сталиндік зобалаңға 81 жыл толғалы отыр.Атыраулық тарихшы-ғалымдар тарапынан да репрессия мәселесі сырт қалған өндіріс саласында да сталиндік нәубет салған жара өте ауыр болды.жоқ. 1930 жылдардағы мұнай өндірісінің дамып, жаңа кен орындарының көптеп ашылғаны мен кадрлар даярлаудағы жетістіктерге қарамастан, 1937 жылғы нәубет білікті мамандарды жазықсыз қуғын-сүргінге ұшыратты.Мақат мұнай-газ өндіру басқармалары, «Доссор мұнаймаш» ЖШС, сол жылдарда солтүстік аудан (Ақтөбе облысы мұнайшылары) аумағында болған бұрғылау, көлік жабдықтау кәсіпорындары мен мекемелерінде жұмыс жасаған 171 адам қуғын-сүргінге ұшыраған.Бұлардың қатарында мұнайшы инженерлерінің бірі Әлғазы Ілиясов, Доссорда алғаш комсомол ұйымын ұйымдастырушылардың бірі Ленин, Еңбек Қызыл Ту ордендерінің иегері Василий Урясов, Доссор компрессор стансасының машинисі Сәбит Аманқұлов, алғашқы қазақ мұнайшылары Аққали Аустниязов, Баймолда Шырдабаев, Мақат кәсіпшілігінің аға есепшісі болып жасаған Молдаш Бейсенғалиев, атақты жерасты жабдықтарын жөндеудің шебері Атшыбай Нұрсейітов сияқты арыстар бар. Олардың бәрі бірдей атылмағанмен, сенімсіз мамандар есебінде болғанына тарих куә.

Тәуелсіздік алғаннан кейін 1993ж жаппай қуғын-сүргін құрбандарын ақтау туралы ҚР заңы қабылданды.1997 ж Президенттің жарлығы бойынша 31 мамыр саяси қуғын-сүргін құрбандарын еске алу күні болып жарияланды. Кеңес билігі азаматтық соғыс жылдарындағы ұлт тәуелсіздігіне белсене қатысқан "Алаш Орда" қозғалысының көптеген қайраткерін соның ішінде Ахмет Байтұрсынов, Міржақыпов Дулатов, Жүсіпбек Аймауытов, Халел Ғаббасов сынды т.б 44 "буржуаз ұлтшыл" қамауға алынды.Солардың бірі Мағжан Жұмабаев.

Осынау зұлмат жылдары қуғын-сүргінге ұшыраған қазақ зиялылары өте көп болды. Солардың бірі қазақтың ұлы ақыны Мағжан Жұмабаев еді.

Арыстанмын, айбатыма кім шыдар?  
Жолбарыспын, маған қарсы кім тұрар?  
Көкте – бұлт, жерде – желмен гулеген,  
Жер еркесі – желдің жөнін кім сұрар?  
Мен өлмеймін, менікі де өлмейді,  
Надан адам өлім жоғын білмейді.  
Өзім – патша, өзім – қазы, өзім – би,  
Қандай ессіз не қылдың деп тергейді? - деп өзінің кім екенін, ақындық қуатын, қайраткерлік қарымын аңғартқан, Мағжан Бекенұлы Жұмабаев 1893 жылы бұрынғы Ақмола губерниясының, Ақмола уезіндегі Полуденовский болысы (қазіргі Солтүстік Қазақстан облысы, Мағжан Жұмабаев ауданында) көп балалы отбасында өмірге келеді. Ақынның 6 ағасы, 2 әпкесі болады. Ал әкесі Бекен орта дәулетті, өзінің әділдігімен, адамгершілікті парасатымен ел арасында беделі жоғары адам болған. Сондықтанда болар, Мағжан 4 жасынан бастап, ауыл молдасынан хат танып, сауат ашады. Одан соң **1905** жылы Қызылжардағы медресеге оқуға түсіп, оны жақсы үлгеріммен аяқтайды.Мұнда қазақ , татар әдебиетімен қоса, шығыс классиктері Фирдоуси, Хафиз, Низами, Науай шығармаларымен еркін танысады. Бұл медресені 1910 жылы бітіріп, осы жылы Уфадағы Ғалия медресесінде оқуға аттанады. Бұл медресе сол кездегі өзінің дәрежесі жағынан жоғары оқу орнымен пара-пар еді. Медреседе оқып жүргенде, осында оқытушы болып істейтін, татардың белгілі жазушысы Ғалымжан Ибрагимовтың назарына ілігеді. Болашақ ақынның зор дарынын таныған Ғалымжан Мағжанды қамқорлығына алып, оған көп жәрдем көрсетеді.Соның көмегімен Қазан қаласында Мағжанның 1912ж "Шолпан" атты тұңғыш жинағы жарық көреді, және Ибаргимовтың ақыл-кеңесімен **1913 - 1917жж**. Омбыдағы мұғалімдер даярлайтын семинарияға оқуға түседі. Өмірін өзгерткен тұлғалармен тап осы жерде кездеседі. С.Сейфуллинмен, Б.Майлинмен, А.Байтұрсыновпен танысады. Сондағы қазақ зиялылары жалындаған жас, озық ойлы батыл да әділ сөйлейтін дарынды жігітті бірден таниды. Танып қана қоймай, Мағжанды құрылтайшылар жиналысы депутаттығына үміткер қылып, және қазақ мектептеріне арналған оқулықтар құрастыру жөніндегі комиссия мүшелігіне ұсынады.Және осы кезеңде жас жеткіншектерді оқыту мақсатында оқулықтар жазу керек болады. Мысалы М.Дулатов «ЕСЕП ҚҰРАЛЫ», Қ.Сәтпаев «Алгебра» оқулығын, жызып шығарса, М.Жұмабаев «Педагогика» оқулығын құрастырып шығарады. Заманның аумалы-төкпелі шағында Алаш партиясына тілеулестік білдіреді. Қоғамдық істерге белсене араласады. **1917 - 1923жж.** "Бостандық туы", "Ақжол","Шолпан" газет - журналдарында жұмыс жасай жүріп, халық ағарту ісіне белсене араласады. Осы жылдары Қызылжар қаласында тұратын Шоқан Тастеміров деген кісінің қызымен ( Зейнеп ) қосылады. Бірақ 1 - 2 жылдан соң Зейнеп қайтыс болады. Азамат соғысы заманына қатысты атын Граждан деп қойған кішкентай нәрестесі де келесі жылы көз жұмады. Сол жылдары ақын қаламынан жары мен ұлына арналған талай мұң мен зарға толы өлеңдері дүниеге келеді.

**1923 - 1926жж**. Мәскеуде көркем - әдебиет институтында оқиды.Осы кезеңде ол өзінің алғашқы махаббаты Злихамен кездесіп, барша туыстарының қарсылығына қарамастан Злихамен қосылады.

1927 жылдары ақын өмірінің ауыр кезеңдері басталады. Оның шығармалары сыналып, қудалау көре бастайды.

**1927 - 1929жж**. Бурабайда, одан соң Петропавлда оқытушылық қызмет атқарады.Бірақ сол кездің идиялогиялық ұстанымы, ақын шығармаларын мансұттап, өзін ескішіл, түркішіл, ұлтшыл деген айыптар тағылады. Ол бірінші рет қазақ халқының бостандығымен тәуелсіздік жолындағы саяси ұстанымы үшін, 1929-жылы алқатты жасырын ұйым құрды деген жаламен 10 жылға айдауға кесіліп, Мәскеудегі Бутырка түрмесіне қамалады. Ақынның шарықтау шегі осы кезден басталады. Осы жерде оның сағынышқа, мұңға толы өлеңдері шығады. Ал әйелі Зылиха болса жан-жарын абақтыдан шығару үшін , аласұрып, қолынан келген амалдың бәрін жасайды. 1936 жылы Э.Пешкованың араласуымен түрмеден босап елге келген ақын, саяси себептермен тұрақты жұмыс істей алмайды. 1 жылдан соң, «Халық жауы» деп қайта сотталып, 39 жылдың наурыз айында ату жазасына кесіледі. Ия,Студенттер, Мағжанның өзі өлсе де, оның өлеңдері өлмейді. Қазақ жасаған сайын, оның өлеңдері де асқақтай береді. Мінекей менің қолымда тұрған ақынның жыр жинақтары. Жинақта күн көсемі, партия, не коммунизм жайлы емес, бұл жинақтарда туған жер, туған елдің тағдыры, тамаша табиғаты мен махаббат жайлы өлеңдері топталған.   
Мағжан Жұмабаев шығармашылығында мұңлы толғаныс, өкіну, қайғы - қасірет, күйініш те, сонымен қатар романтика, өршілдік, махаббат, арман, мақсат, үміт те бар.

Ал совет заманында бұндай өлеңдерді өміршең емес деп, өзектен тепкендер де көп болды. Тіпті Жұмабаевтың жаулары оның көзі тірісінде –ақ ақын өлеңдерін пайдасыз, буржуазиялық қоқыс деп, барлық шығармаларын өртеуді ұсынды. Бірақ Михайл Булгаковтың танымал кейіпкері айтқандай «Шынайы шығармалардың түп нұсқасы қанша отқа салсаң да жанбайды. Сол себепті Мағжанның өлеңдері әлі күнге өзінің өр рухымен, өміршеңдігін жоғалтқан емес.

Мағжан өзі айтқандай:

Не көрсемде алаш үшін көргенім,

Маған атақ, ұлтым үшін өлгенім.

Мен өлсем де, Алаш өлмес көркейер,

Істей берсін, қолдарынан келгенін. –Мінекей, Мағжанның қаламгерлік сапары жиырма жылға жетпей, тым ерте үзілді. Он жылдай өмірі, абақтыда , қуғын-сүргінде өтіп, ақыры 1938 жылы атылды.

**Әрі қарай бейнекөрініспен нақтылау**

**IV.Жаңа сабақ бойынша тапсырмалар**

**1.** Cтуденттердің видеороликтен көрген, естіген және бұрыннан білетін ақпараттарын ойларына жинақтап, графикалық түрде қағаз бетіне түсіріп постер құрайды.

**7-минут**

**2. Тұлғаны таны**(6-минут) Қоғам қайраткерлерінің суретін тану арқылы, сол тұлға туралы мағұлмат беру

Алихан Бөкейханов

Санжар Аспендиров

Бейімбет Майлин

Сәкен Сейфуллин

Мағжан Жұмабаев

Тұрар Рысқұлов

**3. Полиглот (6 минут) (Жауаптарды 3 тілде айту)**

1. Репрессия басталған жыл? **1928 жыл**

2. Голощекин«Асыра сілтеу болмасын,

Аса тұяқ қалмасын»дегеніміз?  **Ұран**

3. Қуғын сүргіннің бастауы? Қай кезеңнен басталды? **(ауыл -шаруашылығын ұжымдастыру)**

4. Жалпы 1930-1950 жылдар аралығында қанша млн кеңес азаматтары репрессияға ұшырады?**(40 млн)**

5. Мағжан Жұмабаев кім? **(ақын)**

6. Мағжан қай жылдан бастап қуғын-сүргінге ұшырады? **1929 жыл**

7. Білем анық, жанға жайлы май сұлу,

Жарқ-жұрқ еткен майда найзағай сұлу- өлеңнің тақырыбы? **Сен сұлу**

8. Мағжанға қандай жаза тағайындалды? **Ату**

9. Қ.Р.Жаппай қуғын-сүргін құрбандарын ақтау туралы заңы қай жылы қабылданды? **1993 жылы**

**4. Поэзия минуты 6-минут (Өлеңдерін мәнерлеп оқып, кесте бойынша талдау)**

**Сағындым**

Абақтыда айдан, күннен жаңылдым,-а  
Сарғайдым ғой, сар даламды сағындым.-а  
«Қарашығым, құлыным!» деп зарлаған-ә  
Алыстағы сорлы анамды сағындым.-а  
  
Тапал, салқын, тым қараңғы үңгір тар,  
Есігімде мықты қара құлып бар.  
Кіп-кішкене терезелер темірлі,  
Мұндай үйден кімге естілер ащы зар!  
  
Алтын Күнді, қара жерді сағындым,  
Жан жолдасым – жүйрік желді сағындым.  
Асау тайдай еркелетіп өсірген,  
Ағайынды, туған елді сағындым.

Ас бола ма сасық сорпа, қара нан?  
Алма бетте қалмады ғой тамшы қан.  
Қоңырау қағып оятады ақырып,  
Тым болмаса сібірлеп те атпай таң.  
  
Бостандықта өткен күнді сағындым,  
Желдей зулап кеткен күнді сағындым.  
Жыл құсындай ұшсам, қонсам ерікті,  
Ойдағыны еткен күнді сағындым.

**Мен жастарға сенемін**

Арыстандай айбатты,  
Жолбарыстай қайратты –  
Қырандай күштi қанатты.  
Мен жастарға сенемiн!  
Көздерiнде от ойнар,  
Сөздерiнде жалын бар,  
Жаннан қымбат оларға ар,  
Мен жастарға сенемiн!  
Тау суындай гүрiлдер,  
Айбынды алаш елiм дер,  
Алтын Арқа жерiм дер,  
Мен жастарға сенемiн!  
Алаш айбынды ұраны,  
Қасиеттi құраны,  
Алаштың олар құрбаны,  
Мен жастарға сенемiн!  
Мен сенемiн жастарға.  
Алаш атын аспанға  
Шығарар олар бiр таңда,  
Мен жастарға сенемiн!

|  |  |
| --- | --- |
| ***Өлеңнің аты*** |  |
| ***Авторы*** |  |
| ***Идеясы*** |  |
| ***Тәрбиелік мәні*** |  |
| ***Мақал-мәтел*** |  |

**5. Дәптермен жұмыс.6-минут (Көп нүктенің орнына қажетті сөздер мен сөз тіркестерін қойып жазу қажет)**

1. Мағжан Бекенұлы Жұмабаев .............. жылдың 25 маусымында қазіргі Солтүстік Қазақстан облысы Булаев ауданы Мағжан атындағы ауылда белгілі, текті, ауқатты ...............дүниеге келген. Төрт жасында ауыл мұғалімінен сауат ашып, хат таниды, ал 1905 жылы .................медресеге оқуға түседі.  
2. Бұдан кейін ............. медресесінде, Омбыдағы ................семинариясында оқиды.  
3. Мағжан 1916 жылы Омбының семинариясын ойдағыдай бітіріп, туған өлкесіне оралады. Қазақ даласында ............партиясын құруға қатысады, Ақмоладағы ................. газетінде редактор болып қызмет атқарады.

4.1925 жылы қыркүйекте Қазақстанға басшылық қызметке ....... келді.

5. Ол Қазақстанды кеңестік өзгерістерден тыс қалған деп санап, онда ....... төңкерісін жүргізу саясатын ұстанды.

6. Қуғын-сүргіннің басталуы жаппай ....... ұжымдастырудан басталды.

7.Тәуелсіздік алғаннан кейін ....жылы жаппай қуғын-сүргін құрбандарын ақтау туралы ҚР заңы қабылданды.

8.Президенттің жарлығы бойынша ....... мамыр саяси қуғын-сүргін құрбандарын еске алу күні болып жарияланды.

**6. Сергіту сәті 2-минут Көк тудың желбірегені**

**7. Тест (6-минут)**

1. Мағжан Жұмбаев қай жылы өмірге келді?

А) 1891 **Ә) 1893** Б)1900 В) 1845 Г) 1846

2. Мағжанның туған жері

**А) қазіргі Солтүстік Қазақстан облысы Булаев ауданы Мағжан атындағы ауылда**

Ә) қазіргі Қостанай облысы, Торғай атырабындағы, Сартүбек деген жерде

Б) Қарағанды облысы, Жаңаарқа ауданында

В) Торғай облысы, Қостанай уезіне қарасты Дамбар болысы

Г)Талдықорған облысы, Ақсу ауданында

3. Мағжан Жұмабаевтың «Шолпан» атты тұңғыш өлеңдер жинағының басылып шығуына жәрдем еткен ұстаз татар жазушысы

А) Пешкова

Ә) Байтұрсынов

**Б) Ибрагимов**

В) Иманжанов

Г) Сейфуллин

4. «Не көрсем де алаш үшін көргенім,  
Маған атақ ұлтым үшін өлгенім»,- үзінді қай өлеңнен алынған?

**А) «Сағындым»** Ә) Туған жер Б) Сарғайдым В) Сен сұлу Г) Жан сөзі

5. Мағжан Жұмабаев Ақмола губерниясында қандай газетте қызмет атқарады?

А) Қазақ әдебиеті

Ә) Алаш

**Б) Бостандық туы**

В) Ана тілі

Г) Сана

6. Мағжан Жұмабаевтың өлеңдер жинағын ата  
**А. «Шолпан»** Ә) «Маса» Б) «Оян, қазақ!» В) Педагогика Г) Батыр Баян

7.«Отанын сатқандардың әйелдеріне арналған лагерь» қай жерде болды?

А) Украйна **Ә) Ақмола** Б) Мәскеу В) Маңғыстау Г) Петербург

8.Жалпы 1930-1950 жылдар аралығында қанша млн кеңес азаматтары репрессияға ұшырады?

А) 70 млн **Ә) 40 млн астам** Б)500 мың В) 800 мың Г) қырылған жоқ

9.Қазақстанда125 мың адам саяси қуғын-сүргінге ұшыраған,оның қанша мыңы ату жазасына кесілді?

А) 40 мың Ә) 45 млн Б)600 мың **В) 25 мың** Г) атылған жоқ

10. Қоғам қайраткерлеріне қандай айып тағылды?

А) кеңесші Ә) сатқын Б) көсемдер В) қылмыскер **Г) «буржуазияшыл-ұлтшыл»**


11.Оларды жау ретінде бағалап, әйелдерін қайда жіберді?

А) үйлеріне **Ә) конс лагерлерге** Б) бостандыққаВ) еш қайда жібермеді Г) құлдыққа

12. Алаш қозғалысын ұйымдастырушы кім?

А) Б.Майлин Ә)Т.Рысқұлов**Б) А.Бөкейханов**В) М.Жұмабаев Г) І.Жансүгіров

**Қорытынды**

**V**.Жаңа сабақты бекіту. (**6 мин**.)

**VІ**.Студенттерді бағалау. **(2 мин)**

**VIІ**. Үйге тапсырма беру:**(1 минут)**

Жаңа тақырыптар бойынша түсінгенін айту, эссе жазу

**Сағындым**

Абақтыда айдан, күннен жаңылдым,-а  
Сарғайдым ғой, сар даламды сағындым.-а  
«Қарашығым, құлыным!» деп зарлаған-ә  
Алыстағы сорлы анамды сағындым.-а  
  
Тапал, салқын, тым қараңғы үңгір тар,  
Есігімде мықты қара құлып бар.  
Кіп-кішкене терезелер темірлі,  
Мұндай үйден кімге естілер ащы зар!  
  
Алтын Күнді, қара жерді сағындым,  
Жан жолдасым – жүйрік желді сағындым.  
Асау тайдай еркелетіп өсірген,  
Ағайынды, туған елді сағындым.

Ас бола ма сасық сорпа, қара нан?  
Алма бетте қалмады ғой тамшы қан.  
Қоңырау қағып оятады ақырып,  
Тым болмаса сібірлеп те атпай таң.  
  
Бостандықта өткен күнді сағындым,  
Желдей зулап кеткен күнді сағындым.  
Жыл құсындай ұшсам, қонсам ерікті,  
Ойдағыны еткен күнді сағындым.

**Мен жастарға сенемін**

Арыстандай айбатты,  
Жолбарыстай қайратты –  
Қырандай күштi қанатты.  
Мен жастарға сенемiн!  
Көздерiнде от ойнар,  
Сөздерiнде жалын бар,  
Жаннан қымбат оларға ар,  
Мен жастарға сенемiн!  
Тау суындай гүрiлдер,  
Айбынды алаш елiм дер,  
Алтын Арқа жерiм дер,  
Мен жастарға сенемiн!  
Алаш айбынды ұраны,  
Қасиеттi құраны,  
Алаштың олар құрбаны,  
Мен жастарға сенемiн!  
Мен сенемiн жастарға.  
Алаш атын аспанға  
Шығарар олар бiр таңда,  
Мен жастарға сенемiн!

|  |  |
| --- | --- |
| ***Өлеңнің аты*** |  |
| ***Авторы*** |  |
| ***Идеясы*** |  |
| ***Тәрбиелік мәні*** |  |
| ***Мақал-мәтел*** |  |

**5. Дәптермен жұмыс.6-минут (Көп нүктенің орнына қажетті сөздер мен сөз тіркестерін қойып жазу қажет)**

1. Мағжан Бекенұлы Жұмабаев .............. жылдың 25 маусымында қазіргі Солтүстік Қазақстан облысы Булаев ауданы Мағжан атындағы ауылда белгілі, текті, ауқатты ...............дүниеге келген. Төрт жасында ауыл мұғалімінен сауат ашып, хат таниды, ал 1905 жылы .................медресеге оқуға түседі.  
2. Бұдан кейін ............. медресесінде, Омбыдағы ................семинариясында оқиды.  
3. Мағжан 1916 жылы Омбының семинариясын ойдағыдай бітіріп, туған өлкесіне оралады. Қазақ даласында ............партиясын құруға қатысады, Ақмоладағы ................. газетінде редактор болып қызмет атқарады.

4.1925 жылы қыркүйекте Қазақстанға басшылық қызметке ....... келді.

5. Ол Қазақстанды кеңестік өзгерістерден тыс қалған деп санап, онда ....... төңкерісін жүргізу саясатын ұстанды.

6. Қуғын-сүргіннің басталуы жаппай ....... ұжымдастырудан басталды.

7.Тәуелсіздік алғаннан кейін ....жылы жаппай қуғын-сүргін құрбандарын ақтау туралы ҚР заңы қабылданды.

8.Президенттің жарлығы бойынша ....... мамыр саяси қуғын-сүргін құрбандарын еске алу күні болып жарияланды.